Drieňovský potok (prítok Slatiny)

Drieňovský potokNázvy vodných tokov. Bratislava: Úrad geodézie, kartografie a katastra Slovenskej republiky. Dostupné online  (cit. 2021-10-04). (v stredoveku Hadinec) je potok v Podpoľaní v juhozápadnej časti územia obce Zvolenská Slatina v okrese Zvolen. Je to ľavostranný prítok Slatiny v povodí Hrona; má dĺžku 5,0 km. Je vodným tokom IV. rádu. Hydrologické poradie (číslo povodia): 4-23-03-1781. Geomorfologická kategorizácia: geomorfologický celok Javorie, geomorfologický podcelok Lomnianska vrchovina. KOČICKÝ, Dušan a IVANIČ, Boris. Geomorfologické členenie Slovenska. Bratislava : Štátny geologický ústav Dionýza Štúra, 2011. Dostupné on-line na  [cit. 2021-10-07]

 Prameň 
Vodný tok pramení v nadmorskej výške , v spodnej časti kotliny tvorenej východným úbočím vrchu Človekovo (), severným úbočím hrebeňa Drieň () a západným úbočím vrchu Makovisko () v katastrálnom území obce Zvolenská Slatina v okrese Zvolen.

 Opis toku 
Drieňovský potok od prameňa tečie severovýchodným smerom 0,3 km, kde sa stáča do severného smeru. V nadmorskej výške  mení smer svojho toku na severozápad, po krátkom úseku priberá bezmenný prítok, tečie pod západným svahom vrchu Geberanica a posledných 200 m pred ústím mení smer na západ.Priebeh vodného toku Drieňovský potok (prítok Slatiny) v Základnej báze údajov geografického informačného systému ZB GIS. Dostupné on-line na   [cit. 2021-10-10].

Vodný tok Drieňovský potok má v svojej hornej časti jeden bezmenný ľavostranný prítok so zaústením v nadmorskej výške ; pramení, preteká a ústi v lesnom extraviláne obce Zvolenská Slatina.  Drieňovský potok pramení, preteká a ústi v geomorfologickom celku Javorie, v geomorfologickom podcelku Lomnianska vrchovina.Názvy vrchov a dolín Slovenskej socialistickej republiky A6. Geografické názvoslovné zoznamy OSN ČSSR. Bratislava: Slovenský úrad geodézie a kartografie, P-250/1986 z 5.8.1986. 211 s. S. 86. 079-902-87 NVA.

 Pôvod názvu 
Názov potoka Drieňovský potok súvisí s charakteristickým výskytom dreviny z čeľade drieňovitých drieňa obyčajného (Cornus mas) v priestore, v ktorom tento vodný tok pramení a preteká. Vodný tok Drieňovský potok pramení na severnom úbočí hrebeňa Drieň (Lomnianska vrchovina, ).Geografické názvy okresu Zvolen A30. Geografické názvoslovné zoznamy OSN Slovenskej republiky. Bratislava: Úrad geodézie, kartografie a katastra Slovenskej republiky, GK-1031/1993 z 1.6.1993. 102 s. S 73,78. ISBN 80-85672-03-0. Je zrejmé, že tieto obidve toponymá vzájomne súvisia.

Z toponyma Drieň rozšíreného o príponu menného adjektíva -ov systémovým utvorením prídavného mena formantom -ský a kombináciou so všeobecným podstatným menom potok s významom menší prirodzený vodný tok bolo utvorené dvojslovné hydronymum atributívneho typu (dvojčlenný determinatívny názov so zhodou zložený z prídavného mena a z podstatného mena) Drieňovský potok ako súčasť veľmi početnej skupiny názvov v slovenskej toponymii, najmä hydronymii. V pomenovacom procese toponým bol primárne pomenovaný hrebeň Drieň a vodný tok Drieňovský potok bol týmto procesom dotknutý až sekundárne. Názov hrebeňa Drieň bol štandardizovaný v roku 1993. Názov vodného toku Drieňovský potok bol štandardizovaný v roku 2008.Rozhodnutie Úradu geodézie, kartografie a katastra Slovenskej republiky č. P-2165/2008 zo dňa 8.4.2008 o štandardizácii názvov nesídelných geografických objektov. Príloha č. 1. Spravodajca ÚGKK SR, 2008, ročník 40, čiastka 1, s. 1 - 5. Dostupné na  https://www.skgeodesy.sk/files/sk/slovensky/ugkk/rezortne-periodika/spravodaj1-2008.pdf (2021-10-08).

Značný počet názvov iných potokov na Slovensku obsahuje slovný základ všeobecného podstatného mena drieň: Drienický potok, Drienok, Drieňov, Drieňová, Drienovec, Drieňovec (prítok Budinského potoka), Drieňovec (prítok kanála Veľké Revištia-Bežovce), Drienovka, Drienovský potok, Drieňovský potok (prítok Východného Turca), Drieňovský potok (prítok Kútočného potoka), Drieňovský potok (prítok Mačacieho potoka), Drieňovský potok (prítok Štiavnice), Drieňový potok (prítok Žitavy), Drieňový potok (prítok Bukového potoka) i kanálov: Drieňový kanál, Drieňovský kanál, Drieňovec. Názvy týchto vodných tokov majú podobnú motiváciu: buď v svojom pomenovacom procese prebrali s prípadnou modifikáciou do svojho názvu časť názvu sídelného objektu (obce, časti obce) respektíve nesídelného objektu (vrchu, lesa) alebo v pomenovacom procese primárne využili slovný základ apelatíva drieň.

 História 
Vodný tok Drieňovský potok niesol v stredoveku názov Hadinec. Z roka 1563 je záznam Hadinecz.Štátny ústredný banský archív v Banskej Štiavnici, fond Hlavný komorskogrófsky úrad, fasc. 6034, fol. 152. ). Motivácia stredovekého toponyma Hadinec reflektuje kľukatý, krivoľaký, hadovitý priebeh pomenúvaného vodného toku.

 Referencie 

Kategória:Potoky na Slovensku
Kategória:Povodie Hrona
Kategória:Povodie Slatiny
Kategória:Vodné toky v okrese Zvolen
Kategória:Vodné toky v Javorí
Kategória:Zvolenská Slatina